PATVIRTINTA

Šilalės rajono savivaldybės administracijos direktoriaus 2023 m. vasario 22 d. įsakymu Nr. DĮV-134

**ŽADEIKIŲ SENIŪNIJOS VAIRUOTOJO**

**PAREIGINIAI NUOSTATAI**

**I SKYRIUS**

**PAREIGYBĖ**

1. Žadeikių seniūnijos vairuotojas (toliau – vairuotojas) yra kvalifikuotas darbuotojas, dirbantis pagal darbo sutartį.
2. Pareigybės lygis – C.
3. Pareigybės pavaldumas – vairuotojas tiesiogiai pavaldus Žadeikių seniūnui (toliau – seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti vairuotojo pažymėjimą (B kategorija), leidžiantį vairuoti lengvąjį automobilį;

4.3. turėti medicinos įstaigos leidimą dirbti šį darbą;

4.4. turėti ne mažesnę kaip vienų metų vairavimo patirtį;

4.5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) administracijos direktoriaus, seniūno įsakymus, Vidaus darbo tvarkos taisykles, kūriko saugos ir sveikatos instrukciją, seniūnijos nuostatus ir šį pareigybės aprašymą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias pareigas:

5.1. prižiūri seniūnijos mašinas ir traktorius, juos vairuoja bei atlieka kitus pagalbinius darbus;

5.2. laikosi visų būtinų atsargumo priemonių, nekelia pavojaus kitų eismo asmenų ar jų turto saugumui bei aplinkai, netrukdo eismui, negadina važiuojamosios dalies, pėsčiųjų ir dviračių takų, kelio statinių, eismo reguliavimo priemonių, varinio ryšio linijų ir želdinių, nestato transporto priemonių ant šaligatvio ir skiriamųjų juostų;

5.3. laiku nuveža žmones bei krovinius į paskirties vietą, užtikrina jų saugumą;

5.4. užtikrina, kad transporto priemonės nekeltų triukšmo, neterštų aplinkos išmetamosiomis dujomis ar kitaip netrukdytų šalia kelio gyvenantiems gyventojams;

5.5. paklūsta teisėtiems policijos ir už kelių priežiūrą atsakingų institucijų įgaliotų pareigūnų reikalavimams;

5.6. įvykus nelaimei, avarijai, naudoja visas galimas jų pasekmių likvidavimo priemones, nedelsiant kviečia policiją ir greitąją pagalbą, imasi visų apsaugos priemonių;

5.7. koordinuoja ir kontroliuoja asmenis, atliekančius viešuosius darbus ir visuomenei naudingą veiklą;

5.8. informuoja seniūną apie viešuosius darbus ir visuomenei naudingą veiklą atliekančių asmenų darbo laiką ir darbo drausmės pažeidimus;

5.9. prižiūri tvarką seniūnijos teritorijoje esančiuose skveruose, parkuose, viešosiose erdvėse, genėja medžius, pjauna žolę, žiemą – valo sniegą nuo takų;

5.10. informuoja seniūną apie viešiesiems darbams ir visuomenei naudingai veiklai atlikti reikalingas priemones bei įrankius ir užtikrina jų priežiūrą;

5.11. vykdo seniūnijos apskaitos prietaisų rodmenų kontrolę ir vieną kartą per mėnesį seniūnijos buhalterei pateikia skaitiklių parodymus;

5.12. vykdo kitus Savivaldybės administracijos direktoriaus, direktoriaus pavaduotojo, seniūno nenuolatinio pobūdžio pavedimus ir įpareigojimus savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako:

6.1. tinkamą darbo laiko naudojimą;

6.2. saugų keleivių ir krovinių vežimą visą kelionės laiką;

6.3. automobilių eksploatavimo ir statymo reikalavimų vykdymą;

6.4. automobilio vairavimą neblaiviam, apsvaigusiam nuo narkotinių ar psichotropinių medžiagų;

6.5. saugos darbe, priešgaisrinės saugos, elektros saugos reikalavimų vykdymą, eismo saugumo reikalavimų nesilaikymą;

6.6. žalą, padarytą įstaigai dėl jo kaltės ar neatsargumo;

6.7. švarą ir tvarką prižiūrimoje teritorijoje;

6.8. savo funkcijų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)